شه‌فه‌ق نيوز/ ده‌سڵاته‌يل له‌ هه‌رێم "كيبك" له‌ كه‌نه‌دا، ئاشكراى ئامار كووتايى قوربانيه‌يل شه‌پۆله‌ گه‌رماگه‌ كردن ك روێ له‌و هه‌رێمه‌ كرد له‌ سه‌ره‌تاى ئى مانگ يۆليۆ وه‌ ئه‌وه‌گ 70 كه‌س گيان له‌ده‌سدانه‌.
له‌ى باوه‌ته‌و، قسه‌كه‌ر وه‌ناو وه‌زاره‌ت ته‌ندروستى ئه‌و وڵاته‌ ئه‌را ئاژانس فرانس پرێس ك شه‌فه‌ق نيوز ئاگادارى بوى، وت: نزيكه‌ى نيمه‌ى ئه‌و قوربانيه‌يله‌ له‌ مونتيراڵ پايته‌خت ئابوورى كيبك تۆمار كريانه‌.
جى باسه‌، له‌ ماوه‌ى هه‌فته‌ى يه‌كه‌م ئى مانگه‌ شه‌پۆل گه‌رمايگ روێ له‌ خوه‌رهه‌ڵات كه‌نه‌دا كرد، وه‌لێ كيبك وه‌ ته‌نيا شماره‌ى فيشتر له‌ قوربانيه‌يل تۆمار كرد.
